**Rīkojuma projekta „Grozījumi Uzņēmējdarbības vides uzlabošanas pasākumu plānā 2014.-2015.gadam” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) 2012.gada 12.jūnija rīkojums Nr.264 „Par Pasākumu plānu "klusēšanas – piekrišanas" principa ieviešanai un piemērošanai atbildīgo institūciju administratīvajā praksē”.Brīvas pakalpojumu sniegšanas likuma 14.panta sestā daļa.Ministru Kabineta 2014.gada 28.novembra rīkojums Nr.694 „Par Uzņēmējdarbības vides uzlabošanas pasākumu plānu 2014.-2015.gadam”.Pasaules Bankas starptautiskais pētījums *Doing Business 2015.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Viena no izplatītākajām problēmām, ar kurām tradicionāli nākas saskarties maziem un vidējiem uzņēmumiem (turpmāk – MVU), īstenojot savu nodomu par piekļuvi konkrētai pakalpojumu darbībai vai pakalpojuma sniegšanai, ir saistīta ar administratīvo procedūru sarežģītību. Šāda sarežģītība nav raksturojama tikai ar iesniedzamo dokumentu vai izpildāmo darbību skaitu nepieciešamās atļaujas saņemšanai, bet arī ar administratīvo procedūru ilgumu un nereti arī tiesisko nenoteiktību. Eiropas Parlamenta un Padomes 2006.gada 12.decembra Direktīvā 2006/123/EK par pakalpojumiem iekšējā tirgū (turpmāk - Pakalpojumu direktīva) paredzētās publiskās pārvaldes modernizācijas mērķis, saglabājot prasības par administratīvo procedūru pārskatāmību un vienkāršību, ir samazināt kavēšanos lēmumu pieņemšanā, izmaksas un nelabvēlīgas sekas, kas rodas MVU, piemēram, no procedūru atkārtošanās, pārliekas birokrātijas saistībā ar dokumentu iesniegšanu, atbildīgo iestāžu iespējamo patvaļu, nenoteiktiem vai pārmērīgi gariem termiņiem atļaujas pieteikumu izskatīšanai, piešķirto atļauju derīguma termiņiem, kā arī nesamērīgām izmaksām par atļauju izsniegšanu un sodiem par atļauju nosacījumu neievērošanu. Kā viens no pārvaldes modernizāciju veicinošiem instrumentiem ir uzskatāms "klusēšanas-piekrišanas" princips, kas nosaka, ka gadījumā, ja noteiktajā termiņā nav saņemta atbildīgās iestādes atbilde uz atļaujas pieteikumu, uzskatāms, ka atļauja pakalpojumu sniedzējam ir piešķirta (Pakalpojumu direktīvas 13.panta 4.punkts) un pakalpojuma sniedzējs ir tiesīgs uzsākt pakalpojuma sniegšanu.Sagatavotie grozījumi Uzņēmējdarbības vides uzlabošanas pasākumu plānā 2014.-2015.gadam paredz ieviest „Klusēšanas-piekrišanas” principu tiesu ekspertu sertifikācijā; tiesu ekspertu resertifikācijā; atļaujas izsniegšanā atlikušo zāļu krājumu izplatīšanai, ja zāles nav pārreģistrētas vai to pārreģistrācija ir atteikta; sugu un biotopu aizsardzības jomas eksperta sertifikāta izsniegšanā; veterinārmedicīniskā pakalpojuma sniedzēja reģistrācijā; dzīvnieku kapsētu darbībā; informācijas par veikto koku ciršanu mežā reģistrēšanā; meža inventarizācijas datu pieņemšanā Mežu valsts reģistrā; izmaiņās Meža valsts reģistra datos pēc meža īpašnieka vai tiesiskā valdītājas prasījuma; personu, kas nodarbojas ar labības sēklu audzēšanu un tirdzniecību, reģistrācijā Sēklaudzētāju un sēklu tirgotāju reģistrā; personu, kas nodarbojas ar lopbarības sēklu audzēšanu un tirdzniecību, reģistrācijā Sēklaudzētāju un sēklu tirgotāju reģistrā; personu, kas nodarbojas ar dārzeņu sēklu audzēšanu un tirdzniecību, reģistrācijā Sēklaudzētāju un sēklu tirgotāju reģistrā; personu, kas nodarbojas ar biešu sēklu audzēšanu un tirdzniecību, reģistrācijā Sēklaudzētāju un sēklu tirgotāju reģistrā; personu, kas nodarbojas ar eļļas un šķiedraugu sēklu audzēšanu un tirdzniecību, reģistrācijā Sēklaudzētāju un sēklu tirgotāju reģistrā; personu, kas nodarbojas ar kartupeļu sēklu audzēšanu un tirdzniecību, reģistrācijā Sēklaudzētāju un sēklu tirgotāju reģistrā; atļaujas izsniegšanā sēklu maisījumu dabiskās vides saglabāšanai tirdzniecībai; atļaujas izsniegšanā šķirnes pārbaudes veikšanai.Papildus, 2015.gada 23.februārī Ekonomikas ministrijā notika Vadības grupas Uzņēmējdarbības vides uzlabošanas pasākumu plāna izpildes koordinēšanai sēde, kurā tika skatīts sagatavotais informatīvais ziņojums „Par Uzņēmējdarbības vides uzlabošanas pasākumu plānā 2014.–2015.gadam iekļauto uzdevumu izpildi”, kas sagatavots ņemot vērā par plānā ietverto pasākumu atbildīgo institūciju iesniegto informāciju, atbilstoši MK 2014.gada 28.novembra rīkojuma Nr.694 „Par Uzņēmējdarbības vides uzlabošanas pasākumu plānu 2014.–2015.gadam” 3.2.punktam. Ņemot atsevišķu uzdevumu (kopā 7 uzdevumi) īstenošanas gaitu, nepieciešams veikt grozījumus uzdevumu termiņos (informatīvā ziņojuma projekts ir saskaņots Vadības grupas sēdē un iesniegts Valsts Kancelejā atbilstoši MK 2009.gada 7.aprīļa noteikumu Nr. 300 “Ministru kabineta kartības rullis” 60.punktam). Attiecīgi lai neradītu birokrātisko slogu vairāku MK rīkojuma projektu sagatavošanā, minētie grozījumi esošo uzdevumu termiņos tiek veikti līdz ar “klusēšanas-piekrišanas” pasākumu uzdevumu iekļaušanu Uzņēmējdarbības vides uzlabošanas pasākumu plānā 2014.–2015.gadam. |
| 3. | Projekta izstrādē iesaistītās institūcijas | 2013.gada 20.maijā ar Ekonomikas ministrijas valsts sekretāra rīkojumu Nr.94 tika izveidota darba grupa, lai izvērtētu  „klusēšanas – piekrišanas” principa ieviešanas iespējamību visiem atbildīgo iestāžu sniegtajiem pakalpojumiem. Darba grupā deleģēti pārstāvji no Tieslietu ministrijas, Kultūras ministrijas, Satiksmes ministrijas, Zemkopības ministrijas, Vides aizsardzības un reģionālās attīstības ministrijas, Labklājības ministrijas, Ekonomikas ministrijas, Izglītības un zinātnes ministrijas, Veselības ministrijas, Korupcijas novēršanas un apkarošanas biroja, Valsts Zemes dienesta, Uzņēmuma reģistra, Iekšlietu ministrijas, Valsts policijas, Datu valsts inspekcijas.Vadības grupas Uzņēmējdarbības vides uzlabošanas pasākumu plāna izpildes koordinēšanai sastāvā iekļauti pārstāvji no Tieslietu ministrijas, Finanšu ministrijas, Satiksmes ministrijas, Vides aizsardzības un reģionālās attīstības ministrijas, Labklājības ministrijas, Valsts kancelejas, Latvijas darba devēju konfederācijas, Latvijas Tirdzniecības un rūpniecības kameras, Ārvalstu investoru padomes Latvijā. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes un juridiskas, fiziskas personas, kuru darbība ir saistīta ar valsts pārvaldes pakalpojumu saņemšanu.  |
| 2. | Tiesiskā regulējuma ietekme uz tautsaimniecību un administratīvo slogu | Ieviešot „klusēšanas-piekrišanas” principu, tiks mazināts administratīvais slogs iesaistītajām pusēm. Atļauju, sertifikātu saņēmējiem tiks mazināti nepieciešamie resursi (laiks, izmaksas) administratīvo formalitāšu kārtošanā ar valsts pārvaldes iestādēm, tādējādi uzlabojot sabiedrības vispārējo viedokli par saskarsmi ar valsts iestādēm. |
| 3. | Administratīvo izmaksu monetārs novērtējums | Visus pasākumus ir paredzēts ieviest iestāžu esošā budžetu ietvaros. Papildus izmaksas netiek prognozētas. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi pasākumu plānā pirms izsludināšanas š.g. 8.janvāra Valsts sekretāru sanāksmē 5.-19.decembrim tika izvietoti Ekonomikas ministrijas mājas lapā sadaļā „Sabiedrības līdzdalība”. Latvijas Darba devēju konfederācija un Latvijas Tirdzniecības un rūpniecības kamera tika informētas par projekta izsludināšanu sabiedrības līdzdalībai.Projekts pēc izsludināšanas Valsts sekretāru sanāksmē pieejams Ministru kabineta mājas lapā [www.mk.gov.lv](http://www.mk.gov.lv).  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav.  |

*Anotācijas III, IV un V sadaļa – projekts šīs jomas neskar.*

Ekonomikas ministre D.Reizniece-Ozola

Valsts sekretāra pienākumu izpildītājs,

valsts sekretāra vietnieks J.Spiridonovs

25.03.2015 15:00

914

V.Laizāns

67013145; Viktors.Laizans@em.gov.lv